CELEX: 32020D1724
Language: lv
Date: 2020-11-17 00:00:00
Title: Komisijas Īstenošanas lēmums (ES) 2020/1724 (2020. gada 17. novembris), ar ko groza pielikumu Īstenošanas lēmumam (ES) 2020/1654 par dažiem pagaidu aizsardzības pasākumiem saistībā ar augsti patogēnisko H5N8 apakštipa putnu gripu Apvienotajā Karalistē (izziņots ar dokumenta numuru C(2020) 8126) (Autentisks ir tikai teksts angļu valodā) (Dokuments attiecas uz EEZ)

18.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 386/35
               
            
         KOMISIJAS ĪSTENOŠANAS LĒMUMS (ES) 2020/1724
         (2020. gada 17. novembris),
         ar ko groza pielikumu Īstenošanas lēmumam (ES) 2020/1654 par dažiem pagaidu aizsardzības pasākumiem saistībā ar augsti patogēnisko H5N8 apakštipa putnu gripu Apvienotajā Karalistē
         
            
               (izziņots ar dokumenta numuru C(2020) 8126)
            
         
         (Autentisks ir tikai teksts angļu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 89/662/EEK (1989. gada 11. decembris) par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 3. punktu saistībā ar 131. pantu Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”),
         ņemot vērā Padomes Direktīvu 90/425/EEK (1990. gada 26. jūnijs) par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 3. punktu saistībā ar Izstāšanās līguma 131. pantu,
         tā kā:
         
                     (1)
                  
                  
                     Komisijas Īstenošanas lēmums (ES) 2020/1654 (3) tika pieņemts pēc tam, kad augsti patogēniskās H5N8 apakštipa putnu gripas uzliesmojums tika konstatēts kādā Češīras grāfistes saimniecībā, kurā ir mājputni vai citi nebrīvē turēti putni, Apvienotajā Karalistē un pēc tam, kad šīs dalībvalsts kompetentā iestāde saskaņā ar Padomes Direktīvu 2005/94/EK (4) bija izveidojusi aizsardzības zonu un uzraudzības zonu.
                  
               
                     (2)
                  
                  
                     Īstenošanas lēmumā (ES) 2020/1654 noteikts, ka aizsardzības zonā un uzraudzības zonā, ko saskaņā ar Direktīvu 2005/94/EK ir izveidojusi Apvienotā Karaliste, ir jāiekļauj vismaz tie apgabali, kuri kā aizsardzības zona un uzraudzības zona norādīti minētā īstenošanas lēmuma pielikumā.
                  
               
                     (3)
                  
                  
                     Kopš Īstenošanas lēmuma (ES) 2020/1654 pieņemšanas dienas Apvienotā Karaliste ir paziņojusi Komisijai par jaunu augsti patogēniskās H5N8 apakštipa putnu gripas uzliesmojumu kādā saimniecībā, kurā ir mājputni vai citi nebrīvē turēti putni, Herfordšīras grāfistē un ir veikusi vajadzīgos pasākumus saskaņā ar Direktīvu 2005/94/EK, tostarp ir izveidojusi aizsardzības zonu un uzraudzības zonu ap šā jaunā uzliesmojuma vietu.
                  
               
                     (4)
                  
                  
                     Komisija sadarbībā ar Apvienoto Karalisti ir izskatījusi minētos pasākumus un atzīst, ka aizsardzības zonas un uzraudzības zonas robežas, ko noteikusi minētās dalībvalsts kompetentā iestāde, atrodas pietiekami tālu no saimniecības, kurā bija apstiprināts augsti patogēniskās H5N8 apakštipa putnu gripas uzliesmojums.
                  
               
                     (5)
                  
                  
                     Lai novērstu nevajadzīgus tirdzniecības traucējumus Savienībā un nepieļautu, ka trešās valstis liek nepamatotus tirdzniecības šķēršļus, sadarbībā ar Apvienoto Karalisti ir nepieciešams īsā laika posmā Savienības līmenī aprakstīt jaunas aizsardzības zonas un uzraudzības zonas, kas noteiktas šajā dalībvalstī saskaņā ar Direktīvu 2005/94/EK. Tāpēc būtu jāgroza aizsardzības zona un uzraudzības zona, kuras attiecībā uz Apvienoto Karalisti norādītas Īstenošanas lēmuma (ES) 2020/1654 pielikumā.
                  
               
                     (6)
                  
                  
                     Tādējādi līdz nākamajai Augu, dzīvnieku, pārtikas aprites un dzīvnieku barības pastāvīgās komitejas sanāksmei Īstenošanas lēmuma (ES) 2020/1654 pielikums būtu jāgroza, lai atjauninātu reģionalizāciju Savienības līmenī un ņemtu vērā jauno aizsardzības zonu un uzraudzības zonu, ko Apvienotā Karaliste izveidojusi saskaņā ar Direktīvu 2005/94/EK, un noteiktu tajās piemērojamo ierobežojumu ilgumu.
                  
               
                     (7)
                  
                  
                     Tāpēc Īstenošanas lēmums (ES) 2020/1654 būtu attiecīgi jāgroza.
                  
               
                     (8)
                  
                  
                     Ņemot vērā vajadzību Savienībā steidzami pārvarēt epidemioloģisko situāciju, ko izraisījusi augsti patogēniskās H5N8 apakštipa putnu gripas izplatīšanās, ir svarīgi, lai grozījumi, kas ar šo lēmumu izdarīti Īstenošanas lēmuma (ES) 2020/1654 pielikumā, stātos spēkā pēc iespējas drīzāk.
                  
               
                     (9)
                  
                  
                     Šis lēmums nākamajā Augu, dzīvnieku, pārtikas aprites un dzīvnieku barības pastāvīgās komitejas sanāksmē ir jāpārskata,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2020/1654 pielikumu aizstāj ar šā lēmuma pielikuma tekstu.
         
         
            2. pants
            Šis lēmums ir adresēts Lielbritānijas un Ziemeļīrijas Apvienotajai Karalistei.
         
         
            Briselē, 2020. gada 17. novembrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  Komisijas Īstenošanas lēmums (ES) 2020/1654 (2020. gada 6. novembris) par dažiem pagaidu aizsardzības pasākumiem saistībā ar augsti patogēnisko H5N8 apakštipa putnu gripu Apvienotajā Karalistē (OV L 372, 9.11.2020., 52. lpp.).
         
            (4)  Padomes Direktīva 2005/94/EK (2005. gada 20. decembris), ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.).
      
      
         
            PIELIKUMS
            
               
                  
                     “PIELIKUMS
                     A DAĻA
                     Lēmuma 1. pantā minētā aizsardzības zona:
                     
                                 
                                    Apvienotā Karaliste
                                 
                                 
                                             Aptvertais apgabals
                                          
                                          
                                             Datums, līdz kuram pasākums piemērojams saskaņā ar Direktīvas 2005/94/EK 29. panta 1. punktu
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             27.11.2020.
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             8.12.2020.
                                          
                                       
                           B DAĻA
                     Lēmuma 1. pantā minētā uzraudzības zona:
                     
                                 
                                    Apvienotā Karaliste
                                 
                                 
                                             Aptvertais apgabals
                                          
                                          
                                             Datums, līdz kuram pasākums piemērojams saskaņā ar Direktīvas 2005/94/EK 31. pantu
                                          
                                       
                                             Those parts of the county of Cheshire (ADNS code 00140) extending beyond the area described in the protection zone and within the circle of a radius of ten kilometres, centred on WGS84 dec. coordinates N53.25 and W2.81
                                          
                                          
                                             6.12.2020.
                                          
                                       
                                             Those parts of the county of Cheshire (ADNS code 00140) contained within a circle of a radius of three kilometres, centred on WGS84 dec. coordinates N53.25 and W2.81
                                          
                                          
                                             28.11.2020.–6.12.2020.
                                          
                                       
                                             Those parts of the county of Herefordshire (ADNS code 00051) extending beyond the area described in the protection zone and within the circle of a radius of ten kilometres, centred on WGS84 dec. coordinates N52.17 and W2.81
                                          
                                          
                                             17.12.2020.
                                          
                                       
                                             Those parts of the county of Herefordshire (ADNS code 00051) contained within a circle of a radius of three kilometres, centred on WGS84 dec. coordinates N52.17 and W2.81
                                          
                                          
                                             9.12.2020.–17.12.2020.
                                          
                                       
                           
               ”